तमिलनाडु के CM का आरोप; मोदी ने कहा था- ED ने विपक्ष को एकजुट किया
Tamil Nadu Chief Minister MK Stalin Attacks On PM Narendra Modi तमिलनाडु के मुख्यमंत्री एमके स्टालिन ने प्रधानमंत्री नरेंद्र मोदी पर निशाना साधते हुए कहा है कि संसद में कांग्रेस सांसद राहुल गांधी ने पीएम मोदी से इतने सवाल पूछे लेकिन पीएम ने एक का भी जवाब नहीं दिया।
तमिलनाडु के मुख्यमंत्री एमके स्टालिन ने प्रधानमंत्री नरेंद्र मोदी पर निशाना साधते हुए कहा है कि संसद में कांग्रेस सांसद राहुल गांधी ने पीएम मोदी से इतने सवाल पूछे लेकिन पीएम ने एक का भी जवाब नहीं दिया। मैंने पीएम मोदी से ये हुनर सीखा है कि बिना किसी सवाल का जवाब दिए घंटों कैसे बोला जाता है।
मीडिया रिपोर्ट्स के हवाले से स्टालिन ने यह भी कहा कि पीएम मोदी ने संसद में कहा था कि एनफोर्समेंट डायरेक्टोरेट ने विपक्ष को एकजुट कर दिया है। यह उनका कबूल नामा है। ऐसा पहली बार हुआ है कि किसी प्रधानमंत्री ने संसद में स्वीकार किया है कि वे विपक्ष के खिलाफ बदले की भावना रखते हुए राजनीति करते हैं। यह हमारे लोकतंत्र के लिए बिल्कुल ठीक नहीं है।
पीएम ने अपने और भाजपा पर लगे किसी सवाल का जवाब नहीं दिया- स्टालिन
स्टालिन ने कहा कि पीएम और भाजपा सरकार के खिलाफ कितने आरोप लगे हैं, लेकिन उन्होंने इन पर कोई जवाब नहीं दिया। उनका कहना है कि उन पर लोगों का भरोसा उनकी ढाल है, लेकिन लोग ऐसा नहीं सोचते हैं। स्टालिन ने आगे कहा कि पीएम की स्पीच में बड़ी-बड़ी बातें तो थीं, लेकिन BBC डॉक्यूमेंट्री या अडाणी से रिश्तों को लेकर कोई जवाब नहीं था(
स्टालिन ने कहा कि केंद्र की भाजपा सरकार से अडाणी समूह के रिश्ते होने के आरोप बेहद गंभीर हैं। सुप्रीम कोर्ट में इस मामले की सुनवाई खुद चीफ जस्टिस ऑफ इंडिया कर रहे हैं। इसलिए संसद में इसे लेकर चर्चा होनी जरूरी है। मामले की जांच भी संसदीय कमेटी को सौंपी जानी चाहिए।
संसद के रिकॉर्ड से स्पीच हटाने से वो लोगों के दिमाग से नहीं हट जाएगी
स्टालिन ने कहा कि राहुल गांधी और कांग्रेस अध्यक्ष मल्लिकार्जुन खड़गे की स्पीच के कुछ हिस्सों को संसद के रिकॉर्ड से हटा देने का ये मतलब नहीं कि वे लोगों के दिमाग से भी हट जाएगी। उन्होंने कहा कि संसद में राहुल ने संसद में पीएम से जो भी सवाल पूछे थे वे सभी जायज और सही थे। यह बेहद शॉकिंग है कि पीएम ने इन आरोपों पर कुछ नहीं कहा।
ये खबरें भी पढ़ें...
CM स्टालिन की नितिन गडकरी को चिट्ठी:केंद्रीय मंत्री के जवाब से नाखुश थे; लिखा- सड़क इतनी खराब है कि ट्रेन से जाना पड़ा
तमिलनाडु के मुख्यमंत्री एमके स्टालिन ने शनिवार को केंद्रीय सड़क परिवहन और राजमार्ग मंत्री नितिन गडकरी को चिट्ठी लिखी। इसमें उन्होंने चेन्नई से रानीपेट नेशनल हाईवे की खराब हालत का जिक्र किया। मुख्यमंत्री ने दावा किया कि सड़क की हालत इतनी खराब है कि उन्हें कुछ जिलों के दौरे के लिए ट्रेन से सफर करना पड़ा। पूरी खबर यहां पढ़ें...
तमिलनाडु के CM बोले- इंडिया को हिंदिया न बनाएं:अमित शाह ने कहा था- हिंदी सभी भारतीय भाषाओं की दोस्त है
तमिलनाडु के मुख्यमंत्री एमके स्टालिन ने सितंबर में भाषा विवाद पर बयान दिया था। उन्होंने कहा था कि भाजपा को इंडिया को हिंदिया बनाने की कोशिशें बंद कर देनी चाहिए। इससे एक दिन पहले ही गृह मंत्री अमित शाह ने हिंदी को स्थानीय भाषाओं का प्रतिद्वंद्वी नहीं बल्कि दोस्त बताया था। पूरी खबर यहां पढ़ें...